पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। बढ़ते प्रदूषण और कम होते जंगलों की चिंता हर किसी को है, लेकिन इस ओर कोई काम नहीं करना चाहता। शायद इसी सोच को विकसित करने के लिए शहर के स्टूडेंट्स ने पहल की और रंगों से हरियाली बचाने और पर्यावरण को स्वच्छ रखने की अपील की। मौका था विश्व पर्यावरण दिवस की संध्या पर शहर की स्कूलों के बच्चों की ओर से किए गए कार्यक्रम ग्रीन ग्रीन ग्रीनरी का। इसमें कई स्कूली स्टूडेंट्स ने पेंटिंग बनाकर पर्यावरण संरक्षण का संदेश दिया।
दीपशिखा महिला बाल उत्थान समिति और दीपशिखा कम्प्यूकार्ड की ओर से आयोजित किए गए कार्यक्रम में पर्यावरण की रक्षा विषय पर पेंटिंग व ड्राइंग कार्यक्रम चलाया गया। इसमें स्टूडेंट्स ने पर्यावरण बचाने, जंगलों को बढ़ाने और नदी-नालों को भी बनाए रखने की अपील की। किसी ने पेंटिंग तो किसी ने स्लोगन बनाकर कई नारे भी बुलंद किए। इस मौके पर एक्सपर्ट ने भी स्टूडेंट्स को संबोधित किया और उन्हें पर्यावरण का महत्व बताने के साथ-साथ उसे बचाने के हाई टेक तरीके भी बताए। इसमें उन्होंने तकनीक के इस्तेमाल से भी नदी-नालों को बचाने व स्वच्छ रखने की बात की। साथ ही उन्होंने स्टूडेंट्स को दुनिया भर में इस ओर हो रहे प्रयासों से भी अवगत कराया।
Photo : Vijay singh
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hans zho_Hant eng_Latn